# 3. Música latina

## Glosario

## Aerófono

Definición:

Instrumento musical no que o son se orixina polo aire que vibra no seu interior.

Exemplo:

A frauta e o acordeón son instrumentos aerófonos.

## Autóctono

Definición:

Aquilo que é orixinario da zona onde se atopa.

Exemplo:

O carballo é unha das árbores autóctonas galegas.

## Fusión cultural

Definición:

Mestura de manifestacións artísticas de diferentes tradicións dando lugar a un novo estilo.

Exemplo:

A fusión cultural entre os estilos musicais tradicionais e os novos estilos orixinan producións novas moi enriquecedoras.

## Audio

audio/mpeg

# Ritmos que nos moven

A música é unha das formas de expresión cultural máis universal, e a música latina destaca pola riqueza dos seus ritmos e a súa enerxía a través do son e do movemento. Nesta aventura vas traballar catro dos seus estilos fundamentais: a cumbia, o chachachá, o merengue e a salsa.

Todos eles teñen unha orixe e identidade únicas, e foron influenciados tanto polas tradicións propias do país, como das africanas e mesmo europeas, que se foron mesturando ao longo dos anos en toda América Latina.

A pesar de ter a súa orixe moi lonxe de nós, estes xéneros non nos resultan alleos, pois forman parte da música que se escoita e baila nas verbenas de toda Galicia. As orquestras interpretan, entre outros, cumbias, merengues e salsas tan pegadizas que fan que todo o público se poña a bailar. Estes ritmos latinos intégranse perfectamente co repertorio festivo galego, mesturando tradición e modernidade, e conseguen unir á xente a través do baile e da festa.

Agora coñecerás as súas características principais, escoitarás algúns dos exemplos máis representativos, e serás quen de moverte coa súa música a través de diferentes vídeos ao máis puro estilo Just Dance!

Prepárate para sentir a música, coñecer as súas raíces e gozar movéndote con sons cheos de ritmo.

## Lectura facilitada

A música latina destaca polos seus ritmos e enerxía.

Vas traballar catro estilos: cumbia, chachachá, merengue e salsa.

Estes estilos forman parte da música que se escoita e baila nas verbenas de Galicia.

Nesta fase coñecerás características principais, verás exemplos e bailarás.

## Audio

audio/mpeg

Páxina 10 de 26

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)